Σαρλ Αντλέρ

Ο Σαρλ Φιλίπ Τεοντόρ Αντλέρ (γαλλ. Charles Philippe Théodore Andler, 11 Μαρτίου 1866 – 1 Απριλίου 1933) ήταν Γάλλος πανεπιστημιακός των γερμανικών σπουδών, φιλόσοφος και πολιτικός.

 Βιογραφικά στοιχεία 
Ο Σαρλ Αντλέρ γεννήθηκε στο Στρασβούργο από γονείς Προτεστάντες.Antoinette Blum: «Charles Andler (1866-1933)», στο L'affaire Dreyfus: dictionnaire, 2006, σσ. 117-120 Στις σπουδές του, το 1887 και το 1888 ο Αντλέρ απέτυχε να περάσει το agrégation στη φιλοσοφία, καθώς ο γενικός επιθεωρητής στον τομέα Ζυλ Λασελιέ έκρινε ότι επεδείκνυε «υπερβολική μεροληψία» υπέρ της γερμανικής φιλοσοφίας. Ο Αντλέρ άλλαξε έτσι τομέα και έδωσε τις εξετάσεις του agrégation στη γερμανική φιλολογία το 1889, οπότε πέρασε με τον μεγαλύτερο βαθμό στην τάξη του.Robert Alun Jones: The development of Durkheim's social realism, Cambridge University Press, 1999 Ο Αντλέρ έγινε καθηγητής των γερμανικών στη Σορβόννη το 1901 και στο Κολλέγιο της Γαλλίας το 1926. Ανάμεσα στα έργα του υπάρχουν κείμενα για τον Νίτσε, σχόλια στο Κομμουνιστικό Μανιφέστο και μια βιογραφία του φίλου του Λυσιέν Ερ.

Ο Αντλέρ είχε και πολιτική δράση κατά καιρούς, με το «Επαναστατικό Σοσιαλιστικό Κόμμα Εργατών», με το Γαλλικό Σοσιαλιστικό Κόμμα και τέλος με το Γαλλικό Τμήμα της Διεθνούς των Εργατών. Πέθανε στο Λε Μαλζέρμπουά σε ηλίκία 67 ετών.

 Μερικά έργα 
 Les origines du socialisme d'état en Allemagne, 1897 – «Η γένεση του κρατικού σοσιαλισμού στη Γερμανία»
 Collection de Documents sur le Pangermanisme, 4 τόμοι, 1915-1917 – «Συλλογή κειμένων επί του Παγγερμανισμού»
 Nietzsche, sa vie et sa pensée, 6 τόμ., 1920 – «Νίτσε, η ζωή και η σκέψη του»
 Vie de Lucien Herr (1864-1926), 1932 – «Ο βίος του Λυσιέν Ερ»

Παραπομπές

Πηγές
 Το λήμμα «Αντλέρ Κάρολος» στη Νέα Ελληνική Εγκυκλοπαίδεια «Χάρη Πάτση», τόμ. 6, σελ. 131

Βιβλιογραφία
 Ernest Tonnelat: Charles Andler: sa vie et son œuvre, 1937

Κατηγορία:Γάλλοι φιλόσοφοι
Κατηγορία:Γάλλοι πολιτικοί
Κατηγορία:Γερμανική γραμματεία